Die letzte Fassung der Petition?
Material: papyrus
Place: Alexandria bzw. Panopolis
Categories: Eingabe
Aur. Ammon an Fl. Nestorius (Praefectus Aegypti); Verteidigung seines Anrechts als Erbe auf die Sklaven seines verstorbenen Bruders gegen fremde Ansprüche
[πρὸ πολλοῦ] τινος χρόνου οὗτο[ς ὁ ἀδελφός] μ[ου] Ἁρποκρατίων τοὔνομα περὶ λόγους
[καὶ αὐτὸς ἐσπουδακὼς ἀποδη]μ[ία]ν ἔξω τ[ῆς Αἰγύπτ]ου τυγ[χάνει]
στειλάμενος. ἐντεῦθεν δὲ ἀποδημῶν κατέ[λε]ιπεν ἀνδράποδα ἑαυτοῦ
ἐν τῆιδε τῆι πόλει προδιατρίψα[ντι τότε] ἐ[μο]ὶ καὶ ἄλλον τινὰ χρόνον. προσεδόκα
γὰρ δεῦρο μετὰ βραχύν τινα ἐπανή[ξ]ειν χρόνον. ἐν δὲ τῆι ἀποδημίᾳ ἐκεῖνος
γενόμενος καὶ ἀπὸ χώρας εἰς χώρα[ν] ἑκάστοτε μεταβαίνων, ἀπὸ τῆς Ἑλλάδος
εἰς Ῥώμην καὶ ἀπὸ Ῥώμης εἰς Κωνσταντινόπολιν καὶ ἀπʼ ἄλλης εἰς ἄλλην, διὰ
τὴν τῶν λόγων ἀφορμὴν ἐπὶ π[ολ]ύν τινα χρόνον τὴν ἀποδημίαν ἐξέτεινεν.
ἐν δὲ τῶι μεταξὺ μήτε ἐκείνου [ταχ]έω[ς] ἐπανελθόντος, ἐμοῦ τε ἀεὶ προσδοκῶντος
αὐτοῦ τὴν ἐπάνοδον ἐξ ὧν ἑκάστοτε ἔπεμπεν γραμμάτων τοῦτο δηλούντων,
οἱ δοῦλοι αὐτοῦ οἱ ἐν τῆιδε τῆι πόλει καθʼ ἑαυτοὺς ζῶντες ἄνετοι καὶ ὥσπερ ἀπροστάτη
τοι εἶναι ἐδόκουν διὰ τὴν πολυχρόν[ι]ον τοῦ δεσπότου αὐτῶν ἀποδημίαν. φήμης
τοίνυν πρὸ ὀλίγου διαδοθείσης, ὡς εἴη τελευτήσας ἐκεῖνος,  πρὸ βραχέος γὰρ χρόνου
ταῦτα ἀκηκόη, οὐ γὰρ ταχέως εἰς ἀ[κ]οὴν τῶν οἰκείων ἀφικνεῖται ὁ περὶ τοῦ θανά[το]υ
τῶν ἐπὶ ξένης λόγος,  παρεσκευασάμην μὲν ἐπὶ τῆι ἀκοῆι ταύτηι δεῦρο καταπλεῦσαι
διὰ ταῦτα ἡμῶν τὰ ἀνδράποδα τὰ ἐνταυθοῖ δια[τρ]ίβοντα. ἕως δὲ περὶ τὴν ἀποδημίαν ἤμην,
ἥκει τις .......... [π]αραγγέλλων, ὡς ἔξω[θ]έν τις ἐπιστὰς Εὐγένειος τοὔνομα ἔφη τα[ῦτα]
τὰ ἐν Ἀλεξανδρείᾳ ἀνδράποδα τοῦ ἀδελφοῦ μου Ἁρποκρατίωνο[ς ὡς νῦν ὄ]ντα ἀδέσποτα
καὶ ὡς μὴ ἐπὶ κληρονόμοις ἐκείνου τελευτήσαντος ἐξ αἰτήσεως ἐσχηκέναι
[πα]ρὰ τῆς θε[ιότ]ητος τῶν καλλινίκ[ων] δεσποτῶν ἡμῶν καὶ τετυχηκέναι ἀντιγραφῆς
οὕτως ἐχούσης κατὰ τοὺς νόμου[ς]· εἰ μή τις τούτων ἀντιποιοῖτο μηδὲ φανείη τις
τὴν τούτων δε[σποτ]ε[ί]αν ἐκδικῶν, [παραδοθῆναι αὐτῶι]. [τοῦτο ἐν Θη]β[αίδι]
ἀκηκοὼς ἔτι μᾶλλον πρὸς τὴν ἀπ[ο]δημίαν ἠπείχθην. ἀλλὰ πρὸ τῆς ἐμῆ[ς] παρουσίας
ἐν Ἀλεξα[νδρείαι] ............ γενόμενος καὶ γνοὺς ἐκεῖνον τὸν Ἁρποκρατίωνα
κληρ[ο]νόμον [ἔ]χειν [ἀδελφὸν ὁμοπάτρ]ιόν τε καὶ ὁμ[ο]μήτρι[ο]ν, ἐμὲ δὴ τὸν Ἄμμωνα
Νίκης τ[ῆς μητρὸς τούτων τῶν σωμάτων μαρτυρομένης, παραυτίκα εἰς Θη]
βαίδα ἀνέδραμεν, [ἴσως τοῦτο] πυνθάνεσθαι βουλόμενος, ἔλεγεν δὲ γρ[άμματα]
ἔχειν παρὰ τοῦ κυρί[ου] μου Σισιννίου καλ[ο]ῦντά  με εἰς τὴν Ἀλεξανδρέων πόλιν διὰ
ταῦτα τὰ ἀνδράπ[ο]δα, τὸν καὶ πρὸ τῆς [τ]ο[ύ]του ἀφίξεως προπαρεσκευασμένον δεῦρο
καταπλεῦσαι διʼ αὐτὸ τοῦτο. ἐπεὶ τοίνυν τὰ ἀνδράποδα ταῦτα ἐφρουρήθη παρὰ
τῆι τάξει τῆς καθολικότητος μέχρι τῆς ἐμῆς παρουσίας, Εὐγενεί[ο]υ τε καὶ συλ
λαβόντος καὶ ὑπὸ φρουρὰν εἶναι ἀ[ξι]ώσαντος καὶ πρὸ[ς] ἐμὲ οὐ[δὲν ἀντιλέγειν]
ἔτι ἔχει Εὐγένειος, ἀξιῶ, δέσποτα, [τ]αῦτά μοι παραδοθῆναι καὶ ἀπὸ τῆς φρουρᾶς
ταύτης ἀπολυθῆναι, ἐμὲ γὰρ [ν]ῦν καλοῦσιν οἱ νόμοι ἐπὶ τὴν τ[ο]ύτων δεσποτείαν,
ἀδελφὸν ὄντα ἐκείνου τοῦ Ἁρπ[οκρατ]ίωνος ὁμοπάτριόν τε καὶ ὁμομήτριον καὶ ὡς
ἔχει τὰ ἐνγεγραμμένα τῆι δοθε[ίσ]ηι Εὐγεν[είωι θείαι] ἀντιγ[ρ]αφῆι τὴν τῶν νόμων
ἀκο[λου]θίαν [τηροῦντα]